Tööstusettevõtete toodang kasvas augustis aastaga ühe protsendi võrra | Uudised | ERR
30.09.2016 8:22
Augustis toodeti töötlevas tööstuses üks protsent vähem toodangut kui mullu samal kuul. Pooled töötleva tööstuse tööstusharudest ei ületanud augustis eelmise aasta mahtu, teatas statistikaamet.
Toodangu mahu langust põhjustas eelkõige elektroonikaseadmete, toiduainete ja metalltoodete tootmise vähenemine. Toodang suurenes puittoodete, elektriseadmete ning mööbli tootmises.
Välisturule müüdi augustis 69 protsenti kogu töötleva tööstuse toodangust. Eelmise aasta augustiga võrreldes suurenes korrigeerimata andmetel toodangu müük ekspordiks kaheksa protsenti ja müük kodumaisele turule neli protsenti.
Eelmise aasta augustiga võrreldes toodeti elektrit 49 protsenti ja soojust üheksa protsenti rohkem. Üle kolmandiku toodetud elektrienergiast eksporditi.
Tänavu augustis oli kolm tööpäeva rohkem kui mullu. Sesoonselt korrigeeritud andmetel toodeti tänavu augustis tööstuses kokku üks protsenti vähem toodangut kui eelmisel kuul, sealhulgas töötlevas tööstuses kolm protsenti vähem.